CELEX: C2006/165/10
Language: et
Date: 2006-07-15 00:00:00
Title: Kohtuasi C-343/04: Euroopa Kohtu (esimene koda)  18. mai 2006.  aasta otsus (Oberster Gerichtshof'i (Austria) eelotsusetaotlus) — Land Oberösterreich  versus  ČEZ, a. s. (Brüsseli konventsioon — Artikli 16 punkti 1 alapunkt a — Ainupädevus kinnisvaraga seotud in rem õigusi puudutavate menetluste puhul — Hagi, mille eesmärk on lõpetada kahjulike mõjutuste levimine kinnisasjale või selle levimise oht, mis on tingitud vara asukoha suhtes naaberriigi territooriumil asuva tuumajõujaama tegevusest — Mittekohaldatavus)

15.7.2006   
            
            
               ET
            
            
               Euroopa Liidu Teataja
            
            
               C 165/5
            
         Euroopa Kohtu (esimene koda) 18. mai 2006. aasta otsus (Oberster Gerichtshof'i (Austria) eelotsusetaotlus) — Land Oberösterreich versus ČEZ, a. s.
   (Kohtuasi C-343/04) (1)
   
   (Brüsseli konventsioon - Artikli 16 punkti 1 alapunkt a - Ainupädevus kinnisvaraga seotud in rem õigusi puudutavate menetluste puhul - Hagi, mille eesmärk on lõpetada kahjulike mõjutuste levimine kinnisasjale või selle levimise oht, mis on tingitud vara asukoha suhtes naaberriigi territooriumil asuva tuumajõujaama tegevusest - Mittekohaldatavus)
   (2006/C 165/10)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja: Land Oberösterreich
   
      Kostja: ČEZ, a. s.
   Kohtuasja ese
   Eelotsusetaotlus — Oberster Gerichtshof — Brüsseli konventsiooni artikli 16 punkti 1 alapunkti a tõlgendamine — Ainupädevus kinnisvaraga seotud in rem õigusi puudutavate menetluste puhul — Ennetav hagi, mille eesmärk on lõpetada kahjulike mõjutuste levimine põllumajanduslikule maavaldusele naabruses asuvast tuumajaamast, mis asub sellise riigi territooriumil, mis ei ole liikmesriik
   Resolutiivosa
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on viimati muudetud 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, artikli 16 punkti 1 alapunkti a tuleb tõlgendada nii, et selle sätte kohaldamisala ei hõlma hagi, mille eesmärk sarnaselt põhikohtuasjas Austria tsiviilseadustiku (Allgemeines bürgerliches Gesetzbuch) § 364 lõike 2 alusel esitatud hagiga on takistada kahjulike mõjutuste levimist, mis kahjustavad või võivad kahjustada hagi esitaja omandis olevaid kinnisasju ja mis on tingitud vara asukoha suhtes naaberriigi territooriumil asuvast tuumajõujaamast pärinevast ioniseerivast kiirgusest.
   
      (1)  ELT C 251, 9.10.2004.